Dykkere har nu fastslået, at den bil, der er fundet på bunden af Hals Havn, er tom.

Tidligere på dagen blev det helt store beredskab sat i sving, da der blev opdaget en bil på havnebunden. Men indsatsleder Jan Nedza fra Beredskabscenter Aalborg oplyser til TV2/Nord, at bilen netop er blevet undersøgt. Og at der heldigvis ikke var personer i den. Der er tale om en sølvgrå VW Passat uden nummerplader. Bilen er nu hævet, men lå tæt ved færgelejet.